Hun er kjent som mystiker – som følger av sufismen, for sine gode gjerninger og sin poesi, og hun er Tunisias eneste kvinnelige sufi-helgen. Allerede som barn viste hun tegn på at hun var utkåret, og utførte flere mirakler. miniatyr|al-Zitouna-moskeen, der Aïsha ba, side om side med mennene Det ble sjelden skrevet helgenbiografier, hagiografier (), om hellige kvinner i islam, men det finnes en om Aïsha. Ifølge hagiografien nektet hun å gifte seg og få barn, slik det var forventet av kvinner. Hun ville studere religion og sufisme. Utdannelsen hennes var kontroversiell, ettersom emnene hun studerte vanligvis var forbeholdt menn. Hun var disippel av flere kjente mystikere og lærde sufier, og studerte, som eneste kvinne, sammen med 40 menn. Hun ba også sammen med dem i al-Zitouna-moskeen. Etterhvert underviste hun også selv i islamske studier og sufisme, i kretsen rundt sin mentor Islamic Abul Hassan al-Chadli. Hun var den første kvinnen som hadde tilgang til slike religiøse kretser, og brakte dit kvinner både fra byen og landsbygda.